Lubuy maduk

Lubuy maduk(獵人袋) 
Sbiyaw, musa ta maduk o/u asi ka niqan lubuy maduk kika mawsa 
niqan ka snbu ta. Lubuy kiya o/u bnari 1 babuy. Kska lubuy hiya o/u niqan 
kari djiyun maduk. Pawsa ta dangal seyda o/u rmngaw ta kari maduk mi 
kika empdhuq ta mangal samac. Nasi ta ini adas lubuy ni do/u aji ta 
empdhuq mangal samac uri.
Lubuy kiya o/u niqan birac, muhing, ubal mi ngungu. Mangal ta 
bilaq ngungu mi birac samac psaun ta ska lubuy. Mtduwa ta bbriyun ka 
lubuy ni. Ni o/u kika lubuy maduk ksun ta. Nasi ta ini adas lubuy ni ka 
musa maduk o/u aji ta maangal samac uri.
Lubuy kiya o/u bnari, duma na ka Sejiq/Sediq o/u pryuhun dha 1 
babuy, dungal o/u kari maduk uri.
Ni o/u kika lubuy maduk ksun rudan ta. Saw ka lubuy kiya o/u snalu 
qraqil, smluun dha bilaq balay lubuy. Dheyya o/u pqyaun dha ska rpun. Ini 
tduwa pqyaun sapah mi babaw tahuc. Ini tduwa tlngun laqi mi kana 
Sejiq/Sediq sapah. Lubuy kiya uri o/u, ini tduwa tlngun qrijil. Yasa waya 
balay ka saw ni.
Dhuq mari lubuy ka sejiq/sediq o/u aji mslhan, asi ka niqan lala 
balay pila na. Asi ka pmahun na sinaw ka tnpusu sapah, dungal mi smalu 
uqun pkan na tnpusu sapah. Smbari seyda/cida o/u, ini tduwa pkla 
Sejiq/Sediq. Saw ni ka smbari lubuy maduk.

Snakun:Truku